
[sau Despre prietenie, gen maieutic]1 

SOCRATE HIPPOTHALES CTESIP MENEXENOS LYSIS 

Mergeam de la Academie către Liceu2 pe drumul dinafara 
zidului, care trece chiar pe sub el. Cînd am ajuns în dreptul 
portiţei unde se află fintîna lui Panops3, am dat peste 
Hippothales, fiul lui Hieronymos, peste Ctesip, fiul lui Paianieus 
şi alţi tineri care stăteau strînşi acolo. 

Văzîndu-mă că vin, Hippothales mă întrebă: „Unde te duci şi 
de unde vii, Socrate? — De la Academie, i-am răspuns, şi mă 
îndrept spre Liceu. — Vino aici la noi, spuse el. Să ştii că merită 
osteneala să te opreşti din drum. — Unde zici să vin şi despre 
cine e vorba?, l-am întrebat. — Aici, spuse, arătindu-mi o incintă 
din faţa zidului care avea poarta deschisă, aici ne petrecem 
timpul, noi, împreună cu mulţi băieţi, unul mai frumos ca altul. 
— Ce este acolo şi despre ce petrecere e vorba? — Este o 
palestră, spuse, de curînd construită şi ne petrecem timpul 
vorbind despre multe lucruri pe care cu drag ţi le-am împărtăşi 
şi ţie. — Bine faceţi, am spus. Dar cine este dascăl acolo? — 
Chiar prietenul, răspunse el, şi admiratorul tău, Miccos4. — Pe 
Zeus, am spus, omul nu este un nepriceput, ci chiar un sofist 
destoinic. — Vrei, deci, să vii cu mine ca să-i vezi pe cei 
dinăuntru? — Mi-ar plăcea mai întîi să ştiu ce-aş avea de făcut şi 
care este băiatul cel mai frumos de acolo5. — Fiecare cu 
preferatul său, Socrate. — Al tău cine este, Hippothales? Asta 
să-mi spui". 

Văzindu-l că roşeşte la întrebarea mea, i-am zis: „O, 
Hippothales, fiu al lui Hieronymos, n-ai decît să nu-mi spui dacă 
iubeşti pe cineva sau nu. Căci îmi dau singur seama nu numai 
că iubeşti, dar şi că ai ajuns departe cu dragostea. Altminteri 
sînt netrebnic şi nepriceput, dar zeul mi-a dat harul să cunosc 
imediat pe cel care iubeşte şi pe cel iubit'6. lar el, auzindu-mă, 
s-a înroşit încă mai tare. 

Atunci Ctesip zise: „îţi şade bine, Hippothales, să te înroşeşti 
şi să te codeşti să-i spui lui Socrate numele băiatului. Ar fi însă 
destul să zăbovească puţin în preajma ta ca să-i fie lehamite tot 
auzindu-te cum vorbeşti despre el. Pe noi ne-a ametit Socrate, 
împuindu-ne urechile cu Lysis al lui. Dacă mai şi bea ceva, chiar 
cînd ne trezim din somn, nu ne mirăm că tot numele lui Lysis îl 


avem în urechi. lar ceea ce ne povesteşte — deşi de speriat — 
nu e nimic în comparaţie cu poezia şi proza pe care le revarsă 
alteori asupra noastră7. Şi mai cumplit încă este cînd îşi cîntă 
iubitul cu o voce de toată minunăţia pe care trebuie, cu voie sau 
fără voie, s-o ascultăm. lar acum, cînd îl întrebi, se înroşeşte8. — 
Lysis acesta trebuie să fie foarte tînăr, am spus eu. Aşa cred cel 
puţin pentru că n-am mai auzit de numele lui. — Asta pentru că 
nu prea i se spune pe nume, ci e chemat încă după numele 
tatălui său care este foarte cunoscut. Sînt sigur că nu se poate 
să nu-l ştii pe băiat, după chip, ceea ce este de ajuns ca să fie 
cunoscut. — Spune-mi, al cui este? — E fiul cel mare al lui 
Democrates din Aixonea. — Bravo, Hippothales, am spus atunci. 
Te-ai îndrăgostit de un băiat nobil şi strălucit în toate privinţele. 
Dar arată-mi şi mie acum ceea ce ai arătat celorlalţi. Vreau să- 
mi dau seama dacă ştii cum trebuie să vorbească un îndrăgostit 
despre iubitul său, fie în faţa acestuia, fie în faţa celorlalţi. — Pui 
vreun preţ, Socrate, pe cele ce spune el? — Doar nu vei nega — 
i-am răspuns — că eşti îndrăgostit de el. — Asta nu, dar neg că 
fac versuri şi proză, spuse el. „Nu-i zdravăn la minte, spuse 
Ctesip, ci bate cîmpii"9. Atunci eu i-am spus: „Nu am nevoie, 
Hippothales, să-ţi ascult versurile sau cîntecele pe care le-ai 
făcut pentru băiat, ci mă interesează ce gîndeşti, ca să văd în ce 
fel te porţi cu iubitul tău1O. — Asta-ţi va spune chiar Ctesip, îmi 
răspunse, care desigur îşi aminteşte şi ştie totul pe de rost, din 
moment ce spune că i s-a făcut lehamite să mă tot asculte. — 
Pe zei, spuse Ctesip, e întocmai aşa, şi este chiar de ris, Socrate. 
Şi cum să nu fie cînd, îndrăgostit fiind şi gîndindu-te la băiat mai 
mult ca la orice, nu eşti în stare să spui de la tine nici cît îl duce 
mintea pe un copil? Cele ce cîntă întreaga cetate despre 
avuţiile, hergheliile şi victoriile pythice, istmice şi nemeene, la 
cvadrigă şi la cursele de întrecere ale lui Democrates, ale lui 
Lysis, bunicul băiatului şi ale tuturor strămoşilor lor, toate 
acestea le recită şi le povesteşte el, precum şi alte lucruri 
străvechil1l. Deunăzi, ne-a descris într-un poem găzduirea lui 
Heracles de către strămoşul său: cum l-a primit acesta pe erou, 
datorită înrudirii lor, căci şi el era născut din Zeus şi din fiica 
întemeietorului demei şi multe altele de acelaşi soi12, tot lucruri 
pe care le cîntă babele. lată ce ne cîntă şi ne recită el, silindu-ne 
să-i dăm ascultare". 

lar eu, auzindu-l, am spus: „Te faci de ris, Hippothales, dacă- 


ţi compui şi-ţi cînţi ţie însuţi imnul de triumf13, mai înainte de a 
învinge. — Dar nu-mi compun şi nu-mi cînt nimic mie însumi, o, 
Socrate. — Aşa crezi cel puţin, i-am spus eu. — Cum vine asta? 
spuse el. — Mai presus de toate ţie ţi se adresează aceste 
cîntece. Dacă ai să cucereşti un asemenea iubit, recitările şi 
cîntecele vor fi spre fala ta, ca adevărate elogii pentru un 
învingător, dat fiind că ai avut parte de un asemenea iubit. însă 
dacă ei îţi scapă, cu cît sînt mai mari elogiile rostite pentru 
iubitul tău, cu atit mai tare te vei face de ris, ca unul care se 
vede lipsit de un lucru frumos şi bun14. Cine se pricepe în 
dragoste15, prietene, nu-şi laudă iubitul mai înainte de a-l 
cuceri, căci se teme de ce are să-i aducă viitorul. Şi totodată, 
dacă sînt lăudaţi şi ridicaţi în slăvi, băieţii frumoşi se umplu de 
vanitate şi trufie. Sau nu-ţi vine să crezi? — Ba da, spuse. — Şi 
nu ajung ei cu atît mai greu de cucerit cu cît sînt mai vanitoşi? 
— Se poate. — Ce crezi despre vînătorul care-şi sperie vînatul și- 
| face mai greu de prins? — Desigur că e un prost vînător. — Nu 
este cumva o mare stingăcie să sălbăticeşti pe cineva prin vorbe 
şi prin cîntece, în loc să-l ademeneşti?16 — Cred că da. — Vezi, 
Hippothales, să nu te expui la toate acestea din pricina poeziei 
tale! Nu vrei să susţii totuşi că un om care-şi face singur râul 
prin versurile sale este un bun poet, de vreme ce se vatămă pe 
sine însuşil7. — Nu, pe Zeus, spuse. Ar fi cu totul absurd. 
Tocmai de aceea mă încredinţez ţie, Socrate, ca să mă sfătuieşti, 
dacă ai vreo idee, prin ce fel de vorbe sau de fapte poţi ajunge 
drag celui pe care-l iubeşti18. 

— Nu-i uşor de spus. Dacă ai vrea să-l faci să intre în vorbă 
cu mine, poate aş reuşi să-ţi arăt cum trebuie să discuţi cu el, în 
loc să vorbeşti şi să cînţi, aşa cum spun ei că faci'19. — „Asta 
nu-i deloc greu, spuse. Dacă mergi înăuntru cu Ctesip şi te aşezi 
să discuţi, cred că are să se înfiinţeze şi el. Căci este deosebit de 
interesat să asculte. Şi totodată, cu prilejul sărbătorilor lui 
Hermes, adolescenţii şi copiii sînt la un loc unii cu alţii20. Aşa că 
are să vină la tine. Dacă nu, el îl cunoaşte pe Ctesip prin vărul 
acestuia, Menexenos. lar cu Menexenos el este cel mai bun 
camarad. Aşa că are să-l cheme Ctesip în caz că nu vine el 
însuşi". — „Aşa trebuie să facem", am spus eu. Şi luîndu-l cu 
mine pe Ctesip ne-am îndreptat spre palestră; ceilalţi veneau în 
urma noastră. 

Intrind acolo, i-am văzut pe toţi copiii îmbrăcaţi de 


sărbătoare şi jucînd cu arşice21, în timp ce jertfele şi celelalte 
ceremonii erau pe isprăvite. Mulţi se jucau afară, în curte, în 
timp ce alţii, într-un colţ al vestiarului, înşirau o groază de arşice 
pe care le alegeau din nişte coşuleţe. în jurul lor stăteau ceilalţi 
ca privitori. Printre ei era şi Lysis, care, stînd în picioare şi cu 
cununa pe cap în mijlocul copiilor şi adolescenților, se deosebea 
într-atit prin înfăţişarea sa încît merita să se spună că e nu 
numai frumos, ci şi desăvirşit în frumuseţea sa22. 

Ne-am dus să ne aşezăm în partea opusă, unde era linişte, şi 
am început să vorbim între noi. Lysis se tot întorcea să ne 
privească, fiind limpede că dorea să vină la noi. O vreme însă a 
zăbovit, şovăind să vină de unul singur; apoi a intrat Menexenos 
care se jucase în mijlocul curţii. Zărindu-ne, pe mine şi pe 
Ctesip, a venit să se aşeze lingă noi. Lysis, văzîndu-l, l-a urmat şi 
a venit şi el lîngă Menexenos. S-au apropiat apoi ceilalţi, printre 
care şi Hippothales. Acesta, văzînd că sînt mai mulţi de faţă, s-a 
ascuns după ei, rămînînd acolo unde credea că n-o să-l zărească 
Lysis, de teamă să nu-l supere. Şi a stat astfel, ascultînd totul de 
aproape23. 

lar eu, privindu-l pe Menexenos, i-am spus: „Fiu al lui 
Demophon, care din voi doi este mai mare? — Sîntem în 
dispută, spuse. — De bună seamă că şi în privinţa neamului 
poate fi controversă, am spus. — Bineînţeles, îmi răspunse. — Şi 
în privinţa frumuseţii, la fel". Amîndoi au ris. „Dar n-am să vă 
întreb care-i mai bogat dintre voi, deoarece sînteţi prieteni. Nu-i 
aşa? — întocmai, mi-au răspuns. — Doar se zice că bunurile 
prietenilor sînt comune24, aşa că în privinţa asta nu vă 
deosebiți cu nimic între voi, dacă-i adevărat ce spuneţi despre 
prietenia voastră". Au încuviinţat. 

Eram pe cale, după aceasta, să-i întreb care dintre ei este 
mai drept şi mai învăţat. Dar tocmai atunci a venit cineva să-l ia 
pe Menexenos, spunînd că-l cheamă pedotribul. Cred că avea de 
adus jertfe25. 

Aşa că a plecat, iar eu l-am întrebat pe Lysis : „Lysis, oare te 
iubesc mult tata şi mama? — De bună seamă, mi-a răspuns. 
Deci ţi-ar dori să fii cît mai fericit? — Cum de nu? — Dar crezi că 
e fericit omul care robeşte şi care nu este lăsat să facă nimic din 
ceea ce ar dori? — Nu, pe Zeus, spuse. 

— lar dacă tatăl şi mama te iubesc şi doresc să fii fericit, este 
clar atunci că se străduie în toate chipurile să devii fericit. — De 


bună seamă, spuse. — Te lasă cumva să faci ce vrei fără să te 
dojenească şi fără să te împiedice de la ceea ce doreşti să faci? 
— Ba, dimpotrivă, Socrate, de la cîte şi mai cîte mă opresc, pe 
Zeus! — Ce vorbeşti? l-am întrebat. Vor ci să fii fericit, dar te 
împiedică să faci ceea ce vrei? la spune-mi, dacă ai vrea să te 
urci pe unul din carele tatălui tău şi să iei hăţurile cînd participă 
la o întrecere, te-ar lăsa ei ori te-ar împiedica? — Pe Zeus, 
fireşte că nu m-ar lăsa. — Dar pe cine ar lăsa? — Pe un vizitiu 
care primeşte plată de la tatăl meu. — Ce spui? îi îngăduie unui 
simbriaş mai degrabă decit ţie să facă cu caii ce vrea, şi încă îi 
mai dau şi bani pentru asta? — Păi cum altfel? spuse. — Daro 
căruţă cu măgari te lasă ei să conduci, şi dacă vrei să iei biciul şi 
să-i loveşti, îţi dau voie? — Cum o să-mi dea voie? — De ce nu? 
am întrebat eu. Nu-i e nimănui permis să-i lovească? — Ba da, 
catîrgiului, spuse. — Care este sclav, sau om liber? — Sclav, 
spuse. 

Pun, pare-se, mai mult preţ pe un sclav decit pe tine, fiul lor 
şi lui îi încredinţează bunurile, mai degrabă decit ţie, şi-l lasă să 
facă ce vrea, în timp ce ţie îţi pun oprelişti?! Dar să-mi mai spui 
ceva. Te lasă ei să te conduci singur, ori nici asta nu-ţi îngăduie? 
— Cum or să-mi îngăduie?! — Deci te conduce cineva? — Uite 
pedagogul acela. — Care este sclav. — Dar cum altfel? E sclavul 
nostru, spuse. — Este un lucru neobişnuit, am spus eu, ca un om 
liber să fie condus de un sclav. Şi în ce fel te conduce pedagogul 
acesta? — De pildă, mă duce la şcoală26. — Dar nu te conduc şi 
cei de aici, dascălii? — De bună seamă. — Deci tatăl tău îţi 
pune, cu bună ştiinţă, o sumedenie de stăpîni şi cîrmuitori. Dar 
cînd te duci acasă, la mama, te lasă ea ca să te fericească să 
faci ce vrei cu lina, ori cu stativul ei, cînd ţese? Şi nu te opreşte 
să pui mîna pe spatulă, pe virtelniţă, ori vreo altă unealtă de 
lucru?" Atunci el rizînd spuse: „Pe Zeus, Socrate, nu numai că 
mă opreşte, dar m-ar şi bate, dac-aş pune mina". — Heracle!, 
am spus eu, oare n-ai greşit cu ceva tatălui sau mamei tale?" — 
Pe Zeus, nicidecum", spuse el. 

„Atunci, pentru ce te împiedică ci cu atita străşnicie să fii 
fericit şi să faci ceea ce vrei şi te cresc cît e ziua de lungă, 
ţinîndu-te la cheremul altcuiva şi, într-un cuvînt, nelăsîndu-te să 
faci mai nimic din ce doreşti? S-ar zice, deci, că avuţia, oricît de 
mare este, nu-ţi e de nici un folos, din moment ce oricine 
dispune de ea mai degrabă decit tine. Şi pînă şi trupul tău, atit 


de frumos, şi el este cultivat şi îngrijit de altcineva. Tu nu dispui 
de nimic, Lysis, şi nu faci nimic din ceea ce doreşti. — Pentru că 
n-am încă virsta, Socrate". 

— „Nu cred că asta te-ar opri, fiu al lui Demophon, pentru că, 
de bună seamă, sînt lucruri pe care şi tata şi mama ţi le 
îngăduie, fără să aştepte să fii de o anumită vîrstă. Cînd vor să li 
se citească sau să li se scrie ceva, desigur că recurg la tine, mai 
degrabă decit la oricine altul din casă. Nu-i aşa? — întocmai, 
spuse. — Aşa că ţi-e permis atunci să scrii care literă vrei tu mai 
întîi, şi care în al doilea rînd; şi tot aşa cînd citeşti. Şi cînd iei lira, 
fireşte, nu te împiedică nici tata, nici mama, să întinzi şi să 
destinzi oricare coardă vrei tu, să le faci să vibreze şi să le 
loveşti cu arcuşul. Sau te împiedică?27 — Nu, desigur, — Care 
să fie motivul, Lysis, că de la acestea nu te împiedică, dar te 
împiedică în celelalte cazuri, de care vorbeam? — Probabil, 
spuse, pentru că în unele privinţe mă pricep, iar în altele nu. 

— Bine, prietene, am spus. Deci tata nu aşteaptă să 
ajungi la o anumită vîrstă spre a-ţi încredința totul, ci, în ziua în 
care o să considere că te pricepi mai bine decit el, atunci o să se 
dea pe mîna ta, el şi cu tot ce-i al lui. 

— Aşa cred, spuse. — Bine, dar ia să vedem, am spus; n- 
are şi vecinul aceeaşi socoteală ca şi tatăl tău, cu privire la tine? 
Ce crezi? Are să-ţi încredinţeze el conducerea gospodăriei, cînd 
o să considere că te pricepi mai bine ca el să gospodăreşti, ori o 
să rămînă tot el stăpîn? — Cred că are să mi-o încredinţeze mie. 
— Dar atenienii? Nu crezi că or să-ţi încredinţeze şi ei treburile 
lor, cînd au să vadă că te pricepi deajuns? — Ba da. 

— Pe Zeus, am spus, dar Marele Rege? O să-i îngăduie, 
oare, fiului său mai mare, căruia îi va trece stăpînirea Asiei, să 
puie în zeama de carne fiartă ce-o vrea el? Ori nouă, dacă 
venind la el îi arătăm că ne pricepem mai bine decit fiul său la 
gătit carnea? — E clar că nouă, spuse. Şi pe el n-or să-l lase să 
puie nimic în mîncare, în timp ce pe noi n-o să ne oprească să 
punem cîtă sare vrem. 


— Cum altfel?! — lar dacă fiul său ar suferi de ochi, i-ar 
da voie să şi-i trateze singur, deşi nu se pricepe în medicină, ori 
l-ar opri? — L-ar opri. — Dar pe noi, dacă ne-ar şti că sîntem 


medici28, cred că nu ne-ar împiedica, chiar dacă am vrea să-i 
deschidem ochii şi să presarăm cenuşă în ei socotind că ne 
pricepem cum trebuie. — Ai dreptate. — Oare nu s-ar încrede în 


noi, mai degrabă decit în el însuşi sau în fiul său, în toate 
privinţele în cîte ne-ar socoti mai pricepuţi decit ei?29 — 
Neapărat, o, Socrate, spuse. 

— Aşa stau lucrurile deci, dragă Lysis; în privinţele în care 
dobîndim pricepere, cu toţii or să se încreadă în noi, şi elenii şi 
barbarii, şi bărbaţii şi femeile. lar noi o să facem în aceste cazuri 
tot ce vrem, fără ca cineva să ne împiedice dinadins. Aşa că 
vom fi liberi şi, poruncind altora, noi vom fi stăpînii, ca unii care 
avem de tras foloasele. 

însă acolo unde n-am dobiîndit pricepere, n-o să ne îngăduie 
nimeni să facem ce credem de cuviință; cu toţii ne vor 
împiedica, pe cît vor putea, nu numai străinii, ci chiar tata, 
mama şi oricare rudă. în această privinţă ne vom supune altora, 
lăsînd totul în seama lor, astfel că nu vom mai avea de tras nici 
un folos30. Eşti de acord că aşa se întîmplă? — Sînt de acord. 

— Atunci, vom putea oare să ne împrietenim3l şi să ne 
facem iubiţi de cineva, într-o privinţă în care nu-i sîntem de nici 
un folos?32 — Nu, desigur, spuse. — Aşa că nici tata nu te va 
îndrăgi pe tine, nici vreun om pe un altul, dacă acesta nu-i este 
de folos. — Nu, după cum se pare. — Dar atunci cînd ai să ajungi 
priceput, băiatule, cu toţii îţi vor fi prieteni şi apropiaţi, căci vei fi 
folositor şi bun; iar dacă nu, nimeni n-are să te îndrăgească, nici 
tata, nici mama, nici rudele. Şi atunci, o, Lysis, poate să se 
grozăvească cineva în privinţa unor lucruri pe care încă nu le 
ştie?33. — Cum o să poată? — Deci ţie, care-ţi mai trebuie 
dascăl, îţi lipseşte ştiinţa. — Ai dreptate. — Prin urmare nu poţi 
să te grozăveşti cu ştiinţa ta din moment ce eşti încă 
neştiutor34. — Pe Zeus, spuse, nu pot, Socrate." 

lar eu, ascultîndu-l, m-am uitat pe furiş la Hippothales, şi mai 
că era să fac o imprudenţă; îmi venise ideea să-i spun: ,„— Aşa 
trebuie, Hippothales, să vorbeşti cu băieţii, ţinîndu-i la respect şi 
tăindu-le din pretenţii, şi nu cum faci tu, care-i răsfeţi şi-i umpli 
de trufie". Văzîndu-l, însă, frămîntat şi tulburat de cele spuse, 
mi-am amintit cum voise să nu-l vadă Lysis că e pe aproape. Aşa 
că m-am răzgiîndit şi am tăcut35. 

în acest timp s-a întors Menexenos şi s-a aşezat lîngă Lysis, 
de unde se ridicase. Atunci Lysis mi-a şoptit, alintindu-se: 
„Socrate, ce mi-ai spus mie, spune-i şi lui Menexenos"36. — lar 
eu i-am răspuns: „Asta tu ai să-i spui, Lysis. Doar ai fost cu toată 
luarea-aminte. — întocmai aşa, spuse. — încearcă, deci, să-ţi 


aminteşti cît mai bine de cele vorbite, ca să-i poţi reproduce 
totul cu claritate; iar dac-o să uiţi ceva, să mă întrebi de îndată 
ce ne vedem din nou. — Să ştii, Socrate, că o să-mi dau toată 
silinţa să fac aşa. Dar spune-i şi lui ceva, ca să stau şi eu să 
ascult, pînă ce vine ora de plecat acasă. — Trebuie să fac aşa 
cum ţi-e vrerea. Dar vezi, să mă ajuţi dacă Menexenos se apucă 
să mă combată. Ori nu-l ştii cît este de amator de controverse? 
37. — Ba da, pe Zeus, îl ştiu foarte bine, şi tocmai de aceea 
vreau să discuţi cu el. — Ca să mă fac de rîs?, l-am întrebat. — 
Nu, pe Zeus, spuse, ci ca să-i vii de hac. - în ce fel?, l-am 
întrebat. Asta nu-i uşor cu un om de temut ca el. Doare 
discipolul lui Ctesip38. Şi e de faţă Ctesip însuşi. Nu-l vezi? — Să 
nu-ţi pese de nimeni, Socrate, şi să discuţi cu el. — Văd că 
trebuie să discut, am zis. 

Acestea le vorbeam între noi, pînă cînd Ctesip ne-a întrebat: 
„Dar ce-i cu voi? Petreceţi de unii singuri şi noi nu ne împărtăşim 
din discuţie?39. — Ba da, i-am răspuns, vi le împărtăşim. Lysis 
nu pricepe cele ce-i spun, dar crede că Menexenos o să 
înţeleagă, şi-mi cere să-l întreb pe el. 

— Atunci de ce nu-l întrebi? — Ba o să-l întreb, i-am răspuns. 
Răspunde-mi, deci, Menexenos, la cele ce-am să te întreb40. Mi 
se întîmplă, încă de cînd eram copil, să doresc dobindirea unui 
lucru, aşa cum fiecare îşi doreşte cîte ceva. Unul vrea să capete 
cai, altul cîini, altul aur sau onoruri. Faţă de acestea, cu rămîn 
indiferent; în schimb sînt foarte avid să-mi fac prieteni şi mi-aş 
dori să dobîndesc un bun prieten mai degrabă decit prepeliţa ori 
cocoşul cel mai grozav din lume; şi, pe Zeus, mai degrabă chiar 
decit un cal sau un cîine. Şi cred, pe cîine, că decit să dobindesc 
aurul lui Darius, aş fi mai bucuros de un prieten41. Într-atiît sînt 
de dornic să am prieteni! lar cînd vă văd, pe tine şi pe Lysis, sînt 
uimit şi vă fericesc că atit de tineri fiind, sînteţi în stare să 
dobindiţi lucrurile atît de iute şi de uşor, că tu te-ai împrietenit 
atit de repede şi de bine cu Lysis, şi la fel el cu tine. în ce mă 
priveşte, sînt într-atit de departe de aşa ceva, încît nu ştiu nici 
măcar în ce chip ajunge cineva drag altcuiva42, ceea ce tocmai 
vreau să aflu de la tine, care eşti un ştiutor. Aşa că spune-mi: 
cînd cineva iubeşte pe altul43 care dintre cei doi este prietenul, 
cel ce poartă prietenie sau cel căruia i se poartă? Ori nu e nici o 
deosebire? — Cred, răspunse, că nu e nici o deosebire. — Ce 
spui?, l-am întrebat. Sînt amîndoi prieteni unul faţă de altul şi 


dacă numai unul din ei poartă prietenie celuilalt? — După 
părerea mea, da. — la să vedem. Nu se Poate ca cel ce iubeşte 
să nu fie în schimb îndrăgit de către iubitul său? — Ba da. — Dar 
nu se poate ca cel ce îndrăgeşte să fie detestat aşa cum se pare 
că păţesc uneori cei iubitori cu iubiții lor?44. lubind pe cît de 
mult le stă în putinţă, unii consideră că nu li se răspunde cu 
iubire, iar alţii că sînt chiar uriţi. Sau crezi că asta nu e 
adevărat? 

— Ba, da, spuse, e foarte adevărat. — Nu înseamnă asta 
oare că unul iubeşte iar celălalt este iubit? — Desigur. 

— Care din doi este atunci prieten al celuilalt? Cel ce 
iubeşte, chiar dacă nu i se răspunde cu dragoste şi chiar dacă 
este detestat, ori cel ce este iubit? Sau în situaţia asta nici unui 
nu-i prieten al celuilalt, din moment ce nu se îndrăgesc reciproc? 
— Mai degrabă aşa. — înseamnă că sîntem acum de altă părere 
decit adineauri. Atunci amîndoi erau prieteni cînd unul din ei 
iubea pe celălalt; iar acum, dacă nu se iubesc amindoi, nici unul 
din ei nu este prieten al celuilalt. — Tot ce se poate, spuse. — 
Deci nu-i cu putinţă să fie prieten cel ce iubeşte, dacă nu se 
răspunde dragostei sale. — Aşa se pare. — Deci nu sînt prieteni 
ai cailor cei cărora caii nu le răspund la dragoste, nici prieteni ai 
prepeliţelor, de asemenea nici prieteni ai cîinilor, ai vinului, ai 
gimnasticii ori ai înţelepciunii, dacă înţelepciunea nu le 
răspunde la dragoste45. Sau fiecare dintre ei iubeşte, fără să-l 
aibă drept prieten pe cel iubit46, şi se înşală poetul cînd spune: 

„Fericit cine are drept prieteni copiii, caii cei vajnici, 

luţii copoi şi pe oaspele cel străin"?47. 

— Nu cred, spuse el. — Crezi, deci, că are dreptate? — 
Da. 

— Se pare, deci, Menexenos, că cel iubit îi este prieten 

iubitorului său, chiar dacă nu-l iubeşte şi chiar dacă-l urăşte? 
Cum se întîmplă cu pruncii nou născuţi, care încă nu iubesc, ba 
chiar prind ură cînd sînt pedepsiţi de mamă sau de tată; dar şi 
atunci cînd ei urăsc, sînt mai dragi părinţilor ca orice pe lume. — 
Cred că aşa este, spuse. — Rezultă că prieten nu e cel ce 
poartă, ci cel căruia i se poartă prietenie. — Aşa se pare. — lar 
duşman este cel urit şi nu cel ce urăşte. — Pesemne. — Atunci 
mulţi sînt iubiţi de duşmanii lor, dar sînt uriţi de prieteni şi sînt 
prieteni faţă de duşmani iar faţă de prietenii lor sînt duşmani, 
dacă prietenie înseamnă a fi iubit şi nu a iubi. Este totuşi 


absurd, prietene dragă, şi cred, mai cu seamă, că este imposibil 
să fii duşman prietenului şi prieten duşmanului tău. — Se pare 
că ai dreptate, Socrate, spuse. — Prin urmare, dacă asta este 
imposibil, înseamnă că cel ce iubeşte trebuie să fie prietenul 
celui iubit. — Pesemne. — Şi tot aşa, cel ce urăşte să fie 
duşmanul celui urit. — Neapărat. — Deci vom fi siliţi să 
recunoaştem aceleaşi lucruri ca adineauri, anume că adesea 
cineva este prieten cu cine nu-i e prieten, adesea chiar cu cel 
ce-i e duşman, atunci cînd iubeşte pe cel ce nu răspunde iubirii 
sale sau chiar îl urăşte. Adesea poţi fi duşman celui ce nu-ţi e 
duşman sau chiar ţi-e prieten, dacă urăşti pe cel ce nu te urăşte 
sau chiar te iubeşte. — Tot ce se poate, spuse. 

— Ce-o să ne facem atunci, am spus, dacă nu pot fi prieteni 
cei ce iubesc, nici cei ce sînt iubiţi, nici cei ce iubesc şi sînt 
iubiţi, ci trebuie să spunem că în afară trebuie să existe alţii 
care-şi sînt prieteni48. — Pe Zeus, Socrate, nu am nici o idee în 
privinţa asta. — Nu am greşit, oare, pe de-antregul în căutarea 
noastră, o, Menexenos? — Aşa mi se pare şi mie, Socrate, 
interveni Lysis, şi îndată se înroşi la faţă. Cred că vorba îi 
scăpase fără să vrea, fiindcă urmărea cu sufletul la gură cele ce 
se discutau. Era clar că ascultase în această stare de spirit. 

Atunci eu, vrind să-i dau pace lui Menexenos, m-am simţit 
încîntat de dragostea pentru înţelepciune a lui Lysis şi, luîndu-l 
ca interlocutor, am spus49: „— Cred că ai dreptate, Lysis, să 
spui că dacă am fi cercetat bine nu ne-am fi încurcat astfel. Aşa 
că, să nu mai mergem pe calea de-acum, căci căutarea aceasta 
îmi pare un drum anevoios. Cred că ar trebui să mergem pe 
unde am mai apucat-o, cercetind părerile poeţilor. Ei, într- 
adevăr, ne sînt părinţi şi călăuze ale înţelepciunii50. Ei arată 
limpede, fără îndoială, ce înseamnă prietenia, cînd spun că zeul 
este cel care-i împrieteneşte pe oameni, apropiindu-i pe unii de 
ceilalţi. Ei spun cam aşa, dacă nu mă-nşel: 

„Pe cei asemenea mereu zeul unul către altul îi mînă" şi-i 
face să se cunoască51. Ori n-ai întîlnit aceste versuri? 

— Ba da, spuse. — N-ai întilnit cumva şi sentinţele celor 
învăţaţi care susţin acelaşi lucru, că întotdeauna cele ce se 
aseamănă trebuie să fie prietene între ele? Este vorba de cei 
care cugetă şi scriu despre natură şi despre univers52. 

— Ştiu despre ce e vorba, spuse. — Şi n-au dreptate?, l- 
am întrebat. — Poate că da, spuse. — Poate că pe jumătate, am 


spus, ori poate că pe de-a-ntregul, dar nu-i înţelegem noi. Căci 
noi credem că omul ticălos, cu cît se apropie de alt ticălos şi are 
mai mult de-a face cu el, cu atit îl duşmăneşte mai tare; pentru 
că săvirşeşte nedreptatea, iar între cei nedrepţi şi cei 
nedreptăţiţi nu poate fi prietenie. Nu-i aşa? — Aşa e, spuse el. — 
De aceea, pe jumătate cel puţin, nu poate fi adevărat ceea ce s- 
a spus, dacă ticăloşii se aseamănă între ei. — Ai dreptate. — 
După părerea mea, ar trebui să se spună că oamenii buni se 
aseamănă şi sînt prieteni între ei, iar cei răi, aşa cum le-a ieşit şi 
vorba, nici măcar în sinea lor nu-şi află potriva, căci sînt stihinici 
şi nestatornici53. Deci cel ce este potrivnic şi vrăjmaş faţă de 
sine, cu anevoie ar mai putea fi pe potrivă şi prieten faţă de 
altul. Sau nu eşti de aceeaşi părere? — Ba da, spuse. — Deci 
asta cred eu că vor aceia să înţeleagă, prietene, cînd spun că 
cei ce se aseamănă îşi sînt prieteni, aşa cum numai omul bun 
este prieten cu cel bun, în timp ce omul rău nu se poate de fel 


împrieteni nici cu cel bun, nici cu cel rău. Eşti de acord?" — A 
încuviinţat. — „„Aşa că acum îi cunoaştem pe cei care-şi sînt 
prieteni. Din discuţie reiese că numai cei ce sînt buni. — întru 


totul de acord. — Şi eu, la fel, am spus. Totuşi este aici ceva care 
mă nemulţumeşte. Să vedem, pe Zeus, ce-i cu bănuiala mea. 
Cei ce se aseamănă sînt oare prieteni pe măsura asemănării lor 
şi îşi sînt şi de folos în aceeaşi măsură?54. lată mai precis: poate 
oare cineva să-i aducă asemănătorului său vreun folos sau 
vreun neajuns pe care acesta să nu şi-l poată aduce el însuşi? 
55. Ori să-l facă să resimtă ceva ce acesta n-ar putea resimţi şi 
singur? Şi dacă nu-şi pot fi de nici un ajutor, cum or să mai aibă 
afecţiune unul pentru altul? Este posibil? — Nu este. — Poate fi 
prieten cel ce nu resimte afecţiune?56. — Nicidecum. — Atunci 
nimeni nu poate fi prieten cu asemănătorul său. Dar omul bun 
ar putea fi prieten cu altcineva bun, în măsura în care este bun, 
nu în care îi seamănă? — Probabil. — Cum aşa? Oare omul bun, 
în măsura în care este bun nu-şi ajunge sieşi? — Ba da. — Din 
moment ce-şi ajunge sieşi, nu duce lipsă de nimic. — De bună 
seamă. — Cine nu duce lipsă de nimic nu are de primit nici o 
satisfacţie. — Desigur că nu. — lar cine nu simte o satisfacţie nu 
iubeşte. — De bună seamă. — Şi dacă nu iubeşte, nu poate fi 
prieten57. — Se pare că nu. — Atunci, cum or să poată fi cît de 
cît prieteni între ei cei buni, cînd unii nu regretă lipsa altora, 
deoarece îşi ajung sieşi de unii singuri, iar cînd sînt împreună 


nu-şi sînt de nici un folos? în ce chip ar ajunge asemenea 
oameni să capete însemnătate unii pentru ceilalţi? — In nici un 
chip, spuse. — Deci nu pot fi prieteni dacă nu înseamnă nimic 
unii pentru alţii? — întocmai. — la seama, Lysis, cum ne-am mai 
încurcat! Oare să ne fi înşelat chiar întru totul? — Cum aşa? 
spuse. — Am auzit odată pe cineva spunînd — chiar acum mi- 
aduc aminte — că şi cei asemănători, şi cei buni îşi sînt cei mai 
mari duşmani, şi-l invoca drept martor pe Hesiod, cel ce spune 
că: 

„Olarul pizmuieşte pe olar, poetul pe poet 

şi săracul pe cel sărac".58 

Si mai spunea că toate celelalte, cu cît seamănă mai mult 
între ele, cu atit se umplu mai tare de invidie, de vrajbă 

şi de duşmănie; şi cu cît sînt mai deosebite, cu atit ajung mai 
prietene. Că săracul e silit să fie prieten cu cel bogat, şi cel slab 
cu cel puternic, ca să-i fie de ajutor, iar cel bolnav cu medicul. 
La fel, tot neştiutorul trebuie să-i poarte mulţumire şi să-l 
iubească pe cel învăţat. Şi acela îşi continua ideea cu mai multă 
strălucire, spunînd că e peste putinţă ca cei ce seamănă să fie 
prieteni, ci se întîmplă exact contrariul: tocmai lucrurile cu totul 
opuse sînt cele mai prietene. Căci fiecare doreşte contrariul şi 
nu asemănătorul său. Uscatul doreşte umedul, recele caldul, 
acrul dulcele, ascuţitul rotunjimea, cel gol doreşte umplerea, iar 
plinul doreşte golirea; şi toate celelalte în acelaşi mod. 

Contrariile sînt hrană unele pentru celelalte, în timp ce 
lucrurile asemănătoare nu-şi sînt de nici un folos59. Toate 
acestea el le spunea cu multă vervă, căci era un bun orator. Voi 
ce credeţi? am întrebat. — Că avea dreptate, după cite pricep, 
spuse Menexenos60. — Putem spune, atunci, că lucrurile 
contrarii sînt în cea mai mare măsură prietene? — întocmai. 

— Fie, am spus. Dar nu ţi se pare straniu, o, Menexenos? 
Imediat or să sară asupra noastră acei preaînvăţaţi maeştri ai 
disputei61l şi or să ne întrebe dacă nu cumva duşmănia este 
lucrul cel mai contrar prieteniei? Şi ce-o să le răspundem? Sau 
nu trebuie să recunoaştem că au dreptate? — Ba trebuie. — 
Deci, vor spune ei: duşmanul este prieten cu prietenul, ori 
prietenul cu duşmanul? — Nici una din două. — Cel drept este 
oare prieten cu cel nedrept, sau înțeleptul cu desfrînatul, sau cel 
bun cu cel rău? — Nu cred că e aşa. — Şi totuşi, am spus eu, 
dacă îndeobşte un lucru este prieten cu altul, datorită faptului 


că sînt contrarii62, trebuie să fie prietene şi cele dinainte. — 
Trebuie. — Deci nici lucrurile asemănătoare, nici cele contrarii 
nu sînt prietene între ele. — Se pare că nu. 

Ne-a mai rămas încă de cercetat dacă nu cumva prieten 
înseamnă, de fapt, altceva decit toate acestea, anume dacă nu 
cumva ceea ce este nici-bun-nici-rău poate fi prieten cu cel bun. 
— Ce vrei să spui?, întrebă el. — Zău că nu-mi dau bine seama, 
am spus, şi că de fapt eu însumi sînt ameţit de dificultatea 
discuţiei. — îmi vine să cred în vechea zicală că „prieten îţi este 
frumosul'63. Aşa cum este, el se arată a fi ceva neted şi 
alunecos, care ne scapă şi fuge de noi, datorită naturii lui. Spun 
deci că este frumos lucrul bun. Sau nu eşti de acord? — Ba 
da64. 

— Deocamdată fac prorocirea că prieten cu cel frumos şi 
bun este lucrul nici-bun-nici-rău. Ascultă ce mă face să profeţesc 
astfel65. Eu consider că există trei feluri de lucruri: bune, rele şi 
nici-bune-nici-rele. Tu ce zici? — Ai dreptate. — Că lucrul bun nu 
e prieten cu cel bun, nici cel rău cu altul rău şi nici cel bun cu cel 
rău, ne-a dovedit-o discuţia de pînă acum. Rămine atunci, dacă 
admitem că ceva este prieten cu altceva, ca lucrul nici-bun-nici- 
rău să fie prieten ori cu cel bun, ori cu altul de acelaşi soi cu el. 
Căci în nici un caz n-ar putea fi prieten cu răul. — Ai dreptate. — 
Dar nici cu asemănătorul său nu poate fi, aşa cum am stabilit 
adineauri. Nu-i aşa? — Da. — Deci lucrul nici-bun-nici-rău nu 
poate fi prieten cu cel care este deopotrivă cu el. — Se pare că 
nu. — Rămiîne ca lucrul nici-bun-nici-rău să fie prieten numai cu 
lucrul bun. — Aşa trebuie, pare-se. 

—- Oare afirmaţia asta ne va fi o bună călăuză? Dacă am 
vrea să ne închipuim cum este un trup sănătos, ne-am gîndi la 
unul care n-are nevoie de medicină şi nici de vreun alt ajutor; se 
înţelege că nici un om sănătos nu este prieten cu medicul în 
vederea sănătăţii. Ce crezi? — Desigur că nu. — Va fi prieten 
numai cel bolnav, din cauza bolii. 

— Cum să nu fie? — însă boala este un rău, iar medicina 
este folositoare şi bună. — Desigur. — lar trupul în sine nu este 
nici-bun-nici-rău. — întocmai. — însă din cauza bolii se vede el 
silit să îndrăgească si să iubească medicina. 

— Aşa cred. — Deci cel nici-bun-nici-rău ajunge prieten 
cu lucrul bun datorită prezenţei răului. — Aşa se pare. 

— Este clar că asta se întîmplă mai înainte ca el să fie 


făcut rău de către răul care-i posedă. Căci odată devenit rău nu 
ar mai dori binele şi nu i-ar mai fi prieten. Doar am spus că este 
imposibil ca răul să fie prieten cu lucrul bun. — Imposibil, 
desigur. 

— Luaţi acum seama la ce spun. Susţin că unele lucruri sînt 
şi în sine, aşa cum apar la un moment dat, în timp ce altele 
nu66. De pildă, dacă cineva vrea să vopsească ceva într-o 
culoare, pe obiectul vopsit apare culoarea aşternută. 

— De bună seamă. — Oare obiectul astfel vopsit este de 
culoarea care i s-a aşternut? — Nu pricep, spuse el. — Să luăm 
un exemplu, am spus eu. Dacă cineva ţi-ar vopsi părul tău cel 
blond cu cenuşă, el ar fi alb, sau ar părea că este? — Ar părea, 
spuse el. — Deci culoarea albă ar fi o aparenţă. — Da. — 
înseamnă că în nici un chip părul nu devine alb şi că, în ciuda 
culorii albe care apare, el nu este nici alb, nici negru. — Ai 
dreptate. — Dar atunci cînd, prietene, bătrineţea îl va face de 
acea culoare, atunci părul va fi aşa cum va apărea, căci arătînd 
alb el va fi într-adevăr alb. — Cum de nu? — Tocmai asta te 
întreb acum, dacă un lucru, de îndată ce capătă o aparenţă, 
devine în fiinţa sa deopotrivă cu aceasta, ori va fi aşa numai în 
cazul unei anumite aparenţe, altminteri nu? — Mai degrabă aşa, 
spuse. — Deci lucrul nici-bun-nici-rău, avînd uneori răul prezent 
în el, poate să nu fie încă rău, dar alteori poate să fi devenit 
astfel. — întocmai. — Prin urmare, cînd încă nu este rău, dar are 
răul prezent în el, însăşi această prezenţă îl face să dorească 
binele. Dar de îndată ce aceasta l-a făcut rău, îl lipseşte de 
dorinţa şi totodată de prietenia către cel bun. Căci el nu mai 
este nici-bun-nici-rău, ci rău. Ori răul nu poate fi prieten cu 
binele. — Nu, bineînţeles. 

— De aceea putem spune că cei ce sînt deja înţelepţi nu mai 
sînt iubitori de înţelepciune, fie că sînt zei sau oameni. Dar nu 
sînt iubitori de înţelepciune nici cei care se află într-o ignoranță 
atit de mare încît sînt răi67. Cel rău şi ignorant nu poate fi 
iubitor de înţelepciune. Rămin cei ce au acest rău, neştiinţa, dar 
n-au ajuns încă din cauza lui într-atit de obtuzi şi ignoranţi încît 
să considere că ştiu ceea ce nu ştiu. De aceea sînt iubitori de 
înţelepciune cei ce sînt încă nici-buni-nici-răi, dar nu o iubesc 
nici cei răi, nici cei buni. Căci am văzut din discuţia de adineauri 
că un lucru nu este prieten nici cu contrariul, nici cu 
asemănătorul său. Sau nu vă amintiţi? — Ba cît se poate de 


bine, mi-au răspuns amindoi. — Aşa că, o, Lysis şi Menexenos, 
am spus eu, am descoperit pe deplin ce este şi ce nu este 
prietenia. Spunem că există prietenie, în privinţa sufletului, a 
trupului precum şi în toate celelalte privinţe, atunci cînd cel nici- 
bun-nici-rău, datorită prezenţei răului, îndrăgeşte pe cel bun. 
Amîndoi au încuviinţat şi au fost întru totul de acord că lucrurile 
stau întocmai68. 

Eu însumi eram tare bucuros, întocmai ca un vinător 
mulţumit de prada sa. Dar atunci, nu ştiu de unde, mi-a venit 
bănuiala cît se poate de absurdă că cele stabilite de noi sînt 
false69. Şi îndată am grăit cu toată mihnirea: „Vai, Lysis şi 
Menexenos, teamă mi-e că ne-am îmbogăţit numai în vis! — Ce 
s-a întîmplat?, mă întreabă Menexenos. 

— Mă tem, i-am răspuns, că, întocmai ca nişte impostori, 
ne-am folosit de cuvinte înşelătoare în privinţa prieteniei. 

— Cum aşa?, mă întrebă. — Tocmai asta să vedem, i-am 
răspuns. Cel care-i prieten, este prieten cu cineva, nu? 

— Neapărat, spuse el. — Este el prieten fără nici un 
motiv şi scop, sau în vederea şi din pricina unui anumit lucru? 

— Ba cu un scop şi dintr-o pricină70. — Oare fiindu-i 
prieten lucrul în vederea căruia el este prieten cu cel cu care-i 
prieten, ori nefiindu-i nici prieten, nici duşman? 

— Nu prea te înţeleg, spuse. — E posibil, am zis eu. Să 
vedem, poate că altminteri ai să mă urmăreşti şi cred că şi eu 
am să dau mai bine seama de ceea ce spun7l. Spuneam mai 
înainte că bolnavul este prieten cu medicul, nu-i aşa? 

— Da. — Nu este el prieten cu medicul din cauza bolii şi 
în vederea sănătăţii? — Ba da. — lar boala este un rău? 

— Bineînţeles. — Dar sănătatea?, l-am întrebat eu, este 
ea un bine, un rău, ori nici una din două? — E un bine, răspunse. 
— Spuneam, deci, mi se pare, că trupul, cel nici- bun-nici-rău, 
din pricina bolii, adică din pricina unui rău, este prieten cu 
medicina; iar medicina este un lucru bun. Mai spuneam că 
prietenia medicinei este căutată în vederea sănătăţii şi că 
sănătatea este un lucru bun. Aşa e? — Desigur. — Sănătatea 
este ea oare sau nu un prieten? — Este un prieten. — lar boala 
este un duşman? — Fără îndoială. 

— Atunci lucrul nici-bun-nici-rău, din pricina unuia rău şi 
duşman este prieten cu unul bun, în vederea altui lucru bun şi 
prieten. — Aşa se pare. — Deci un lucru este prieten cu altul în 


vederea unui prieten şi din pricina unui duşman. 

— Se poate72. — Fie, am spus eu. Şi pentru că am ajuns 
aici, să fim cu băgare de seamă, copii, ca să nu ne înşelăm. Să 
trecem cu vederea faptul că un prieten a devenit prieten cu 
prietenul său, că deci cei asemănători ajung prieteni între ei, 
ceea ce spuneam că este cu neputinţă. Să vedem de nu ne 
înşelăm cumva în ceea ce am afirmat acum. Medicina, spunem 
noi, este prietenă în vederea sănătăţii. — Da. 

— Atunci şi sănătatea ne este prietenă. — De bună 
seamă. 

— Dacă ne este prietenă, ea ne este în vederea a ceva. 

— Da. — In vederea unui prieten, dacă ne ţinem de ce 
am recunoscut mai înainte. — întocmai. — Va fi şi acesta prieten 
în vederea altui prieten? — Da. — Nu trebuie, oare, să contenim 
cu mersul nostru mai departe, ori să ajungem la un principiu 
care să nu mai trimită la altă prietenie, ci care să fie tocmai el, 
prietenul cel dintii, în vederea căruia să putem spune că toate 
celelalte lucruri ne sînt prietene? 

— Neapărat. 

— Spun aceasta, pentru ca toate celelalte, de care zicem că 
sînt prietene în vederea prietenului celui dintii, să nu ne mai 
amăgească întocmai unor simulacre ale sale, dat fiind că numai 
el este cel cu adevărat prieten73. Să ne gindim în felul următor: 
cînd cineva pune mare preţ pe un lucru, aşa cum un tată îşi 
preţuieşte fiul mai mult decit toate celelalte bunuri, nu va pune 
el preţ şi pe altceva, tocmai pentru că-şi îndrăgeşte fiul mai 
presus de toate? De pildă, cînd ar afla că acesta a băut cucută, 
n-ar pune el mare preţ pe vin dac-ar socoti că vinul îi poate 
salva fiul? 

— Cum să nu? spuse. — N-ar pune şi pe vasul în care s-ar 
afla vinul? — Bineînţeles. — Asta nu înseamnă nicidecum că el 
pune mai mare preţ pe un vas de lut şi nici pe trei măsuri de vin, 
decit pe fiul său. lată ce se petrece : toată strădania nu este 
depusă pentru cele pregătitoare în vederea unui lucru, ci tocmai 
pentru acel lucru în vederea căruia 

se fac asemenea pregătiri. Nu rareori spunem că punem 
mare preţ pe aur şi pe argint, ceea ce nu înseamnă nicidecum 
că-i aşa în realitate. Căci lucrul pe care punem cel mai mare preţ 
se vede a fi tocmai acela în vederea căruia se agonisesc şi aurul 
şi toate celelalte. Putem vorbi astfel? 


— Fără îndoială. 

— Oare nu se poate judeca la fel şi în privinţa prieteniei? ori 
de cîte ori spunem că nişte lucruri ne sînt prietene în vederea 
altui lucru prieten, exprimăm numai o aparenţă; căci în realitate 
se întîmplă să ne fie prieten numai acel lucru către care ţintesc 
toate cele ce reprezintă prietenii. 

— într-adevăr, aşa se întîmplă. — Deci, ceea ce ne este 
realmente prieten nu mai poate fi prieten în vederea altui lucru 
prieten. — într-adevăr. — Atunci trebuie să abandonăm părerea 
aceasta, pentru ca nu cumva şi el să fie prieten în vederea altui 
lucru prieten. însă binele ne este prieten? — Sînt de părere că 
da. 

înseamnă că binele este îndrăgit din cauza răului, şi atunci 
lucrurile stau astfel: dacă, aşa cum spuneam adineauri, date 
fiind cele trei stări, binele, răul şi nici-binele- nici-răul, am lua în 
consideraţie numai primele două, răul rămiînînd cu totul 
deoparte şi nemaiafectînd nimic, nici trupul, nici sufletul, nici pe 
celelalte de care spuneam că în sine nu sînt nici-bune-nici-rele, 
ne-ar mai fi atunci binele de vreun folos, ori ar deveni cu totul 
inutil? Dacă nimic nu ne-ar mai vătăma şi nu am mai avea 
nevoie de ajutor în nici o privinţă, ar deveni astfel limpede că 
îndrăgim şi iubim binele din pricina răului, pentru că binele este 
un leac împotriva răului, iar răul este o boală. Şi în lipsa bolii, nu 
avem nevoie de nici un leac. Oare aşa, prin natura sa, este iubit 
binele din pricina răului, de către noi, care sîntem la mijloc între 
rău şi bine? Căci binele pentru sine însuşi nu are nevoie de 
nimic. — Se pare, spuse el, că aşa este. — Prin urmare ne este 
prieten acel lucru către care tind toate celelalte — despre care 
am afirmat că sînt prietene în vederea altui prieten — fără ca 
acesta să le fie asemănător. Dat fiind că acestea au în vedere un 
prieten, ele se numesc prietene, cînd în realitate prieten pare să 
fie tocmai contrariul; doar am văzut că prietenul există în 
vederea duşmanului74. Ori dacă duşmanul ar dispărea, se pare 
că nici prieten nu am mai avea. — După cite afirmăm, nici eu nu 
cred că am mai avea. 

— Pe Zeus, am spus, dar dacă răul ar dispărea, n-ar mai 
exista foamea, setea şi celelalte? Ori foame va fi cît vor dăinui 
oamenii şi celelalte vieţuitoare, însă fără să le fie vătămătoare? 
La fel, setea şi celelalte dorinţe, ce nu sînt rele, vor mai exista 
ele după dispariţia răului? Ori este ridicol să te întrebi ce va 


exista atunci şi ce nu va mai exista? Cine-ar putea să ştie? 
Deocamdată asta ştim, că acum foamea poate fi vătămătoare 
dar poate fi şi folositoare. Nu-i aşa?75. — Fără îndoială. — Deci, 
a fi însetat şi a avea toate dorinţele de acest fel este cînd 
dăunător, cînd folositor, cînd nici una, nici alta. — De bună 
seamă. — lar cînd dispar lucrurile rele, trebuie oare să dispară 
laolaltă cu ele şi cele ce prin natura lor nu sînt nici-bune-nici- 
rele? — Nicidecum. — Aşadar, dorinţele, care nu sînt nici-bune- 


nici-rele, vor dăinui chiar dacă dispar lucrurile rele. — Aşa se 
pare. — Este oare posibil ca cel ce iubeşte şi doreşte ceva să nu 
fie şi prieten al lucrului pe care-l doreşte şi iubeşte?76. — Nu 


cred că se poate. — Se pare deci că există lucruri prietene chiar 
şi după dispariţia relelor. — Da. 

— însă dacă răul ar fi pricina existenţei prieteniei, odată 
cu dispariţia sa nu s-ar mai putea ca un lucru să fie prieten cu 
altul. Deoarece ar fi imposibil ca după dispariţia pricinei să mai 
existe lucrul care a rezultat din aceasta. — Ai dreptate. — Dar 
noi recunoscusem că prietenia se iveşte cînd îndrăgeşti ceva 
dintr-o anumită pricină. Şi nu socoteam noi că din pricina răului, 
lucrul nici-bun-nici-rău este prieten cu cel bun? — întocmai. — 
Ori acum, pare-se, din altă pricină eşti prieten cu cineva, ori 
cineva îţi este prieten. 

— Aşa se pare. — Nu cumva, aşa cum tocmai spuneam, 
dorinţa este, de fapt, pricina prieteniei, iar cel ce doreşte este 
prieten cu cel pe care-l doreşte, atunci cînd îl doreşte? Aşa că 
tot ce discutam mai înainte despre prietenie era o sporovăială, 
însăilată ca un lung poem77. — Tot ce se poate, spuse. — Numai 
că, am spus eu, doritorul doreşte lucrul de care-i lipsit. Nu-i aşa? 
— Aşa este. — Deci cel aflat în lipsă este prieten cu lucrul care-i 
lipseşte? — Aşa cred. — Şi duce lipsa lucrului care-i este luat. — 
De bună seamă. — Se pare, atunci, că dragostea, prietenia şi 
dorinţa au în vedere un lucru care ne este apropiat78, după cum 
se vede, o, Lysis şi Menexenos. — Au fost de acord. — Deci, voi 
care sînteţi prieteni între voi prin natură sînteţi apropiaţi unul de 
celălalt. — Cu siguranţă, au răspuns. — Deci, copii, dacă cineva 
doreşte pe un altul, sau îl iubeşte, nu-l poate dori, nici iubi, nici 
nu-i poate fi prieten fără să-i fie, într-un fel sau altul, apropiat: 
fie prin sufletul său, fie prin vreo înclinaţie sufletească, prin 
obiceiurile sau prin chipul său. — De bună seamă, spuse 
Menexenos, în timp ce Lysis tăcea. — Bine, am spus. lar ceea ce 


ne este apropiat prin natură, se pare că trebuie să ne fie şi 
prieten. 

— Aşa se pare. — Trebuie, deci, ca iubitorul cel sincer şi 
neprefăcut să fie îndrăgit de către iubit. 

Lysis şi Menexenos abia dac-au încuviinţat, în timp ce 
Hippothales, de plăcere, schimba feţe-feţe. 

Dar eu, vrind să mai cercetez această idee, am spus: 

— Dacă apropiatul diferă de asemănător, cred că am 
putea, o, Lysis şi Menexenos, să definim şi prietenia. Dar dacă 
se întîmplă ca apropiatul să fie identic cu asemănătorul, nu ne 
va fi uşor să respingem opinia dinainte, că asemănătorul nu-i 
este de folos asemănătorului său din pricina asemănării. Căci 
este absurd să consideri că nefolositorul îţi este prieten. Vreti, 
deci, dat fiind că sîntem ca şi îmbătaţi de discuţie, să admitem 
şi să afirmăm că apropiatul este altceva decît asemănătorul?79. 
— De bună seamă. 

— Vom putea susţine, atunci, că binele ne este îndeobşte 
apropiat, în timp ce răul ne este străin? Ori că răul este apropiat 
răului, binele celui bun, şi că cel nici-bun-nici- rău este apropiat 
de cel nici-bun-nici-rău?80. — Ei încuviinţară că fiecăruia îi este 
apropiat cel de acelaşi fel cu el. Ne-am întors, deci, copii, iarăşi 
la părerea pe care mai întîi o respingeam, din moment ce 
nedreptul poate fi prieten cu cel nedrept şi răul cu cel rău, tot 
aşa cum binele este prieten cu cel bun. — Aşa se pare. — Dar 
cum aşa? Dacă spunem că binele şi apropiatul sînt identice, asta 
înseamnă altceva decit că binele este prieten numai cu cel bun? 
— De bună seamă. — Şi noi care credeam că trebuie să 
combatem tocmai această idee?! Sau nu vă amintiţi? 

— Ne amintim81. 

— Mai putem aduce ceva în discuţie? Ori e limpede că nimic? 
Trebuie, prin urmare, întocmai ca maeştrii tribunalelor, să 
reluăm toate cele afirmate. lar dacă nici cei iubiţi, nici cei 
iubitori, nici asemănătorii, nici neasemănătorii, nici cei buni, nici 
cei apropiaţi, nici toate celelalte cazuri cîte le-am cercetat — pe 
care, de fapt, nu mi le mai amintesc, atit au fost de multe — 
dacă nici unul, deci, dintre ei nu poate fi prieten, cu nu mai ştiu 
ce să zic. 

in timp ce spuneam acestea, aveam de gînd să provoc la 
discuţie pe careva dintre cei mai virstnici. Dar atunci, ca nişte 
demoni, se iviră pedagogii, cel al lui Menexenos şi cel al lui 


Lysis, împreună cu fraţii acestora, şi le porunciră să meargă 
acasă82. Căci se făcuse tirziu. La început, noi şi cei din jur am 
încercat să-i îndepărtăm. Cum însă nu le păsa de noi şi 
continuau să-i cheme, bolborosind furioşi, şi, cum ne-am dat 
seama că băuseră în cinstea lui Hermes, astfel că nu se putea 
trata cu ei, ne-am lăsat păgubaşi şi am pus capăt adunării. La 
plecare le-am mai spus totuşi: — „O, Lysis şi Menexenos, ne-am 
făcut acum de ris, atit eu, om bătrîn, cît şi voi. Cei de faţă, 
plecînd, or să spună că deşi ne socotim prieteni unii cu ceilalţi, 
căci eu mă pun în rînd cu voi, n-am fost în stare în nici un chip 
să descoperim ce este prietenia". 


NOTE 


Preambul. în suita aproximativă a operelor platoniciene Lysis 
ocupă un loc destul de incert şi controversat de către 
comentatorii moderni. Aceasta întrucît se remarcă o 
neconcordanţă între factura compoziţională a dialogului şi 
orientarea speculativă ce-i este specifică, în acest sens, Lysis 
are afinități structurale cu dialogurile socratice, fiind ca şi lon, 
Lahes, Charmides, cei doi Hippias, un dialog de tip protreptic al 
cărui demers inductiv conclude provizoriu şi aparent în mod 
negativ. Şi în Lysis întîlnim aceleaşi turnuri ale spiritului retoric 
ca şi în celelalte dialoguri, în care există încă multe afinități cu 
tipul de argumentare sofistică, de pildă, investigația eristică, ce 
induce paradoxul şi negarea premiselor, referinţa la texte 
poetice citate ca autoritare puncte de plecare pentru noi 
demersuri, interlocuţiunea cu parteneri succesivi etc. Din toate 
aceste motive Lysis este aşezat printre dialogurile de tinereţe de 
către unii învăţaţi ca Alfred Croiset. Pe de altă parte, în 
investigația asupra corelatelor prieteniei demersul inductiv 
ajunge să circumscrie termeni ontologici fără să se oprească în 
mod definitoriu asupra lor, constituind însă un preludiu pentru 
maieutica unor dialoguri de maturitate, ca Banchetul şi 


Phaidros. Pentru acest motiv P. Friedlander consideră că Lysis 
este un satelit al Banchetului, aşezîndu-l în cronologia operei 
platoniciene între Phaidros şi Banchetul. 

Din punct de vedere literar, Lysis, ca şi Charmides, 
presupune un cadru mediator, anume naraţiunea lui Socrate 
către un auditor implicit. Pe canavaua acestei relatări se 
brodează succesivele interlocuţii ale lui Socrate cu celelalte 
personaje ale dialogului, la care naratorul Socrate se referă prin 
reflexii psihologice sau prin explicitări şi detalii privind timpul şi 
spaţiul acţiunii relatate. Acest procedeu, dealtminteri neuzitat In 
celelalte dialoguri, cu excepţia lui Charmides, face ca în Lysis 
elementele de cadru epic şi descriptiv (spaţiul, evoluţia 
caracterelor) să capete o pondere considerabilă. Condiţionat în 
bună măsură de aceste elemente, distingem mai întîi 
preambulul (de la 203 a—206 e) ce se petrece în afara Atenei, la 
intrarea unei palestre. Socrate, trecînd prin dreptul acesteia, în 
drum, de la o palestră la alta, este oprit de cîţiva tineri ce-i erau 
bine cunoscuţi. în controversa care se iscă imediat cu privire la 
sentimentele lui Hippothales faţă de Lysis, Socrate este luat ca 
arbitru şi invitat să intre în palestră. Urmează (între 206 d—207 
c) o descriere expresivă şi succintă a reperelor privind scena în 
care se va petrece dezbaterea socratică. Astfel se succed, în 
ordinea firească oricărei naraţii, intrarea lui Socrate şi a grupului 
de tineri în palestră, înregistrarea prezenţei copiilor şi efebilor 
îmbrăcaţi în haine de sărbătoare în cinstea lui Hermes, 
îndeletnicirile oţioase ale copiilor şi, în sfîrşit, identificarea, am 
zice epifania, lui Lysis. în acest moment am căpătat cunoştinţă 
de toate personajele dialogului, a căror atentă conturare 
psihologică şi intelectuală este urmărită în tot cursul dialogului, 
atit prin notaţiile marginale cît mai ales prin replicile 
interlocuţiei. Cu toţii par să fie personaje autentice, existente în 
Alena lui Socrate într-o perioadă ce nu se poate stabili cu 
rigoare. Cu toţii pot, fi consideraţi martori şi discipoli al 
învăţăturii socratice. Lysis, centrul de interes în dialog, fiind încă 
un copil, uimeşte prin frumuseţea şi graţia sa fizică şi 
sufletească, dar nu mai revine ca personaj în alte dialoguri. 
Hippothales, menţionat ca discipol al lui Socrate de Diogenes 
Laertios (Vieţile filozofilor, III, 46), este un efeb, format 
intelectual după maniera tradiţională, persiflată de Socrate; 
Ctesip este prezent împreună cu vărul său Menexenos la 


ultimele clipe ale lui Socrate, în Phaidon, în timp ce lui 
Menexenos îi este consacrat un dialog sui-generis, în care 
Socrate face elogiul Atenei. 

S-ar putea stabili în economia dialogului o anumită 
intenţionalitate de marcare a personajelor în funcţie de tezele ce 
li se atribuie şi de felul reacţiilor lor. Se poate vorbi, astfel, de 
pindarismul lui Hippothales, de eleatismul lui Lysis, ce conotează 
şi o anumită inocenţă şi spontaneitate sufletească, faţă de care 
Socrate-Platon manifestă o vădită congenialitate. Tot astfel se 
poate vorbi despre heraclitismul lui Menexenos şi Ctesip, 
personaje de tip reflexiv. 

într-adevăr, fiecare din etapele dialogului se poate demarca 
în funcţie de participarea succesivă a cîte două din personajele 
amintite. Astfel, în preambul, Hippothales şi Ctesip se întreţin 
alternativ cu Socrate, în timp ce dezbaterea propriu-zisă este 
constituită exclusiv din dialogul alternativ al lui Socrate cu cei 
doi copii, Lysis şi Menexenos. Fiecare etapă a dialogului ce 
comportă o structură recurentă (expunerea tezei, explicitarea şi 
argumentarea, apoi contra-argumentarea şi refutaţia) are ca 
actanţi, variabili în mod alternativ, pe unul din cei doi copii. Se 
poate observa cum şi tezele prezentate sînt congruente cu 
spiritul respectivului interlocutor al lui Socrate. Astfel, discuţia 
iniţială despre condiţiile prieteniei (între 207 d — 211 a) este 
purtată împreună cu Lysis. Urmează un scurt intermezzo, în care 
Lysis se întrece pe sine în graţie şi afabilitate iar Socrate se 
străduieşte să-i răspundă spiritual şi îndatoritor. Apoi, odată cu 
revenirea lui Menexenos, discuţia ce se poartă cu el se axează 
asupra definirii termenilor prieteniei (211 d—213 d), pînă ce se 
iese din impas prin revenirea lui Lysis ca interlocutor şi stabilirea 
unei reiaţii eleatice între prietenie şi asemănare (214 a —215 c). 
Se iese apoi din noul impas odată cu revenirea lui Menexenos, 
cel apt pentru subtilităţi dialectice. Se cercetează mai întîi 
relaţia de tip heraclitian între prietenie şi contrarietate (215 c — 
218 c), pentru ca de aici înainte Socrate să formuleze mai mult 
către sine o serie de exigenţe ce induc aporii succesive, privind 
medietatea relaţiei de prietenie (218 c —220 e), soluţia utilizării 
termenului otkeiloc, culminind cu impasul şi confuzia finală. In 
aceste aporii şi iluminări consecutive, nici Menexenos, şi cu atit 
mai puţin Lysis, nu urmăresc cu uşurinţă logica argumentaţiei lui 
Socrate, ce iese, de fapt, din cadrul structural iniţial propus, 


evoluînd gradual către postulările de tip ideatic. Socrate însuşi 
pare derutat de ceea ce rezultă din maieutica sa, încercînd să fie 
solidar cu tinerii săi interlocutori. Potrivit acestei noi turnuri a 
dezbaterii se modifică în paragrafele finale (de la 218 c înainte) 
şi datele structurale ale dialogului: elementele de cadru se 
estompează, atenţia cea mai mare se îndreaptă asupra 
zadarnicelor tribulaţii speculative ale personajului Socrate ce 
încearcă să iasă dintr-un impas crescînd. Totul se curmă însă, în 
mod cvasi-dramatic, prin intervenţia ex-machina a pedagogilor 
care, nevrind să ştie de nimic, pun capăt discuţiei tocmai cînd 
Socrate se gindea să reîmprospăteze discuţia făcînd apel la 
interlocutori mai maturi, adică la premise mai solide. Acest lucru 
se va petrece în Banchetul, justificîndu-se astfel rolul dc satelit 
ce i se atribuie lui Lysis pe lîngă marele dialog ce-l complineşte 
şi-l supradetermină în mod evident. 

1 Termenul este propriu pentru obstetrică. Metaforic, 
Socrate, fiul moaşei Phainarete, prin dialectica învăţăturii sale 
aduce la viaţă adevărurile aflate în stare de latență în spiritul 
interlocutorilor săi. 

2 Academia şi Liceul, denumiri destinate unei atit de 
importante valorizări în civilizaţia modernă, se raportează la 
bine cunoscute împrejurimi ale Atenei. Academia, iniţial un parc 
umbros cu platani şi ulmi aflat la 6 stadii nord-vest de Atena, 
cuprinzîind un lăcaş închinat eroului local Academos, era în 
vremea lui Socrate sediul unui gimnaziu mult frecventat de 
atenieni. Pe aleile acestui gimnaziu şi-a început şi Platon 
prelegerile conferindu-i celebritate. Liceul (Lykeion) fiind un loc 
împădurit a fost ales încă din vremea lui Pisistrate ca sediu al 
unui gimnaziu în imediata vecinătate a unui lăcaş consacrat lui 
Apollo Lykeios. Ca şi Academia, devine un loc favorit al 
prelegerilor sofistice, unde îşi stabileşte şi Aristotel şcoala timp 
de 13 ani. 

3 Panops este un erou al mitologiei locale a Aticei, din zona 
Atenei, care dă numele fîntînii amintite. 

4 Nu este vorba de un maestru de gimnastică (pedotrib), ci 
de un educator (oopioric), altminteri necunoscut, care îi 
instruia pe copii şi pe adolescenţi în acea noAvudOeua, profesată 
de sofiştii contemporani cu Socrate. în Norii, Aristofan îl 
identifică pe Socrate, pe nedrept, eu asemenea profesionişti ai 
omniscienţei. 


5 întrebarea pe care o pune Socrate conţine în aparenţă 
două chestiuni de ordin diferit. Răspunzînd enigmatic numai la 
cea de-a doua chestiune, Hippothales declanşează acţiunea 
dialogului în cursul căruia se defineşte în mod implicit şi rostul 
prezenţei lui Socrate în palestră. Astfel, prima chestiune pusă de 
filosof nu rămîne fără răspuns. 

6 Pasajul oferă o anticipare a discuţiei despre Eros din 
Banchetul, Vorbind despre „harul" său (rovTo . . . ék ov 
Ge6oTaut), Socrate îşi limitează în mod ironic competenţa, 
îndrumînd discuţia către relaţia de prietenie. 

7 în original: notiuaTa. .. kat ovyypáupata, cu referire 
atit la genul tradiţional al elogiilor în versuri, cît şi la noul gen al 
encomiilor în proză, inovat de retorica sofistică, în special 
ilustrat de Gorgias. Termenul de £ykwutov apare mai jos la 205 
d. 

8 Este pentru a patra oară că se menţionează înroşirea 
lui Hippothales. Tot ceea ce se mai observă privitor la firea 
personajului dovedeşte interesul lui Platon pentru o atentă 
conturare psihologică a personajelor. Hippothales este o fire 
avintată şi romanţioasă care se îndrăgosteşte de un alt emotiv, 
de Lysis. f f 

9 Termenii folosiţi în text (Anpei te kai uaiverot) definesc 
starea dionisiacă în care se poate afla un artist în proces de 
inspiraţie. Hippothales are în acelaşi timp susceptibilitatea 
artistului şi a îndrăgostitului. 

10 Socrate este interesat de (dianoia) gîndul lui Hippothales, 
mai precis de felul cum acesta se traduce în comportamentul 
său faţă de Lysis. Mai puţin îl interesează expresia acestui gînd 
(lexis) în forma poeziei. Dianoia este un concept-cheie în 
estetica şi în psihologia platoniciană şi aristotelică (cf. R,, 395 d; 
Ti., 88 a; Poetica, 6 etc.). 


11 Textual, KpovikwTepa, ceea ce ar însemna „chiar din 
timpul lui Cronos". 
12 Este redat în acest pasaj tiparul consacrat al unei ode 


encomiastice scrise pentru învingătorii la jocurile elenice, de 
felul compozițiilor lui Pindar, Stesihor ori Bacchylides. Se evoca 
felul întrecerii, genealogia eroului şi mitul care constituia nucleul 
compoziţiei. Este evident în această evocare tonul de zeflemea 
căruia i se va conforma şi Socrate, referindu-se, un rînd mai jos, 
la encomionul în cinstea victoriei in spe asupra lui Lysis. Poezia 


anacreontică ne familiarizează cu această asimilare a jocului 
erotic cu cel sportiv. 

13 în text, noteiv şi a6ew se pot referi fie la diferenţa de 
gen dintre proză şi versuri lirice, fie la succesiunea compoziție- 
interpretare a producţiei poetice. Mai jos, la 205 e, am tradus 
AexOEvra kat doBevra prin „recitări şi cîntece". 

14 Textual: kaAwv Te KG&yaOwv, expresie generică pentru 
o valoare etic-estetică. 

15 Textual: 0oq6c Ta epwrikă —, învăţat şi priceput în 
cele ale dragostei — indică presupoziţia de caracter empiric ce 
se cere verificată şi filosofic în cursul dialecticii discuţiei. 

16 Metafora de tip anacreontic comentată mai sus apare şi în 
această asimilare a seducţiei cu vinătoarea. 

17 Acest tip de raportare pragmatică este totdeauna 
prezent ca un criteriu axiologic în dezbaterea socraticilor, la 
Xenofon, Platon, Antistene, Aristip etc. 

18 Astfel Hippothales ajunge să-l solicite el însuşi pe 
Socrate în termeni similari adresării de mai înainte a filosofului, 
de la 205 a, către Hippothales, în acel moment recalcitrant. 

19 Se subliniază o dată mai mult superioritatea dialecticii 
(StaAcyeoOa.) asupra reprezentării artistice (Atyew, a6eiv), ca 
mijloc de persuasiune. 

20 Sărbătorile lui Hermes, în original „Hermaia", în 
cinstea zeului- patron al jocurilor gimnice şi al palestrelor. Este 
bine marcată în cursul dialogului diferenţa de vîrstă şi de regim 
dintre copii (între 12 —14 ani) şi adolescenţi (între 14—18 ani). 
Ctesip şi Hippothales sînt în preajma vîrstei de 18 ani dinaintea 
efebiei. 

21 Grupul „jucătorilor de arşice" a fost imortalizat de 
Policlet într-o celebră piesă statuară, Astragalizontes, citată de 
Pliniu printre operele de artă adunate în palatul imperial al lui 
Titus (Istoria Naturală, XXXVI, 4). 

22 Textual: kaàóç Te kâ&ya06c. Apariţia lui Lysis este o 
culminantă, în vestibulul palestrei aflăm antecedente şi referinţe 
directe asupra sa, iar în palestră, cînd Socrate trece în revistă 
grupurile de tineri îl identifică imediat graţie aureolei atît de 
vizibile a kalokagathiei ce-l pune mai presus de ceilalţi. Este 
poate una dintre cele mai plenare epifanii ale graţiei şi armoniei 
fizice şi spirituale din cultura literară antică, congenială 
celebrelor reprezentări plastice fidiace şi policletice. Este 


anticipat orie, în acelaşi timp, pentru o neuitată reprezentare a 
efebului, cum este cea din Moartea la Veneţia a lui Thomas 
Mann. 

23 Abia acum, după o apreciabilă retardaţie, se constituie 
cadrul scenic pentru discuţia dialectică ce va urma, în vestiarul 
palestrei. Vor evolua Socrate, Menexenos, Lysis şi Ctesip, în timp 
ce Hippothales va rămîne tăcut şi ascuns după ceilalţi privitori 
anonimi, participînd însă afectiv la cele ce se discutau. Intrarea 
sau ieşirea cîte unui personaj (Menexenos) punctează etape ale 
dialogului iar în final năvala pedagogilor pune capăt discuţiei. 

24 Ar putea fi o referinţă la norma societăţilor pitagoreice 
cunoscute de Platon în Sudul Italiei. 

25 Pedotribul exercita, pe lîngă funcţia de maestru de 
gimnastică, rolul de organizator de festivități, de medic chiar. 
Reproducerea acestor incidenţe, plecarea, apoi revenirea lui 
Menexenos, fac ca povestirea lui Socrate să se apropie cît mai 
mult de firescul situaţiei. 

26 în antichitate, pedagogul (etimologic paidagogos — cel ce 
conduce copii), era un sclav, de cele mai multe ori barbar, care-i 
supraveghea şi-i însoțea pretutindeni pe copiii de oameni liberi, 
precum nişte dădace bărbăteşti. 


27 Instrucţia în litere şi în muzică, alături de gimnică, 
constituiau trivium-ul educaţiei copiilor atenieni. 
28 A fi medic la curtea Marelui Rege al Persiei nu este 


numai o presupoziţie retorică, întrucît istoricul Ctesias din 
Cnidos a avut această funcţie în contemporaneitatea lui Platon. 

29 în această discuţie, Socrate îl aduce pe Lysis la 
recunoaşterea uneia din tezele „iluministe“ cele mai importante 
ale epocii, susţinute de către sofişti îndeobşte, cu privire la 
îndreptăţirea cunoaşterii şi a priceperii empirice, de a fi 
atotputernice în viaţa publică şi în cea privată. Virsta, ori poziţia 
socială sau familială nu generează de la sine şi capacitatea 
profesională sau cetăţenească. Consecințele unei atare teze sînt 
deformate tendenţios în Norii lui Aristofan. Am redat cu 
predilecție prin „pricepere" şi „a se pricepe", termenii originali 
póvnorç, entoriiun (209 c 6, 209 d 2, 209 c 2, 210 a 4). 

30 Este încă o subliniere a tezei „iluministe" de mai sus: 
cunoaşterea şi capacitatea profesională sînt: criterii ale libertăţii 
şi importanţei sociale, mai presus de apartenenţa de clasă. în 
funcţie de această ppvânoic, omul este liber (eAevOepoc) sau 


aservit (vnrikooc) social. 

31 Termenul original, pituw, conciliază în greacă două 
sensuri ce sînt destul de bine delimitabile în română: „a fi cuiva 
prieten" şi „a iubi, a îndrăgi pe cineva". Dacă în această frază 
Aéw comportă ambiguitate semantică, mai jos cu un rînd el nu 
se poate traduce decît prin a iubi, fiind vorba de sentimentele 
tatălui față de fiu. 

32 Conceptul prieteniei este acum enuntat în formularea 
sa specific elenică, ca o relație utilitară, ceea ce nu se pierde 
nici un moment din vedere în cursul investigației dialectice. 

33 în original este un joc de cuvinte, de fapt o diafora, 
între verbul ọpoveiv — „a se pricepe", în acest context, şi eya 
ọpoveïiv — „a se făli, a se grozăvi". Ceea ce nu se poate reda 
mulţumitor în traducere. 

34 în text aceeaşi figură de stil între ueyaă6epuwv şi 
&ppuwv — orgolios, trufaş şi lipsit de minte. 

35 în interludiul cuprins între 210 e —211 a, naraţia se 
împleteşte cu monologul interior ce comportă preţioase valenţe 
psihologice. lese astfel mai bine în relief rolul exemplar al lui 
Socrate de dascăl spiritual, în raport cu nereuşita lui Hippothales 
care devine acum ucenicul lui Socrate. 

36 Este o mărturie mişcătoare a afecțiunii ce şi-o poartă 
cei doi copii, revelind lui Socrate o dimensiune inedită a 
prieteniei pe care va încerca să o definească mai departe. 

37 în text epLOTIK6G, de unde termenul de eristică — arta 
de a discuta în contradictoriu iniţiată de sofiştii contemporani cu 
Socrate. Metoda eristică a avut multă trecere în cultura 
antichităţii. Dialecticienii şcolii din Megara, tributari lui Socrate, 
au perfecţionat o metodă căreia i se conforma dealtminteri 
Socrate însuşi. Renunţind la inducția socratică, ei au absolutizat 
controversa, argumentînd în felul lui Zenon eleatul, şi au redus 
la absurd concluziile privind teza negată. Discuţia care urmează 
cu Menexenos are un caracter eristic întrucît propune în mod 
succesiv teze asupra philia-ei pe care le reduce în mod 
sistematic la aporii. 

38 Este o evidentă simulare ironică a slăbiciunii şi temerii 
lui Socrate faţă de adversarii reali sau presupuşi, exprimată şi în 
alte rînduri în cursul dialogului, în preambul, şi mai departe 
chiar. 

39 Aceeaşi expresie — ueraSiSwut TWV AÓywv — a fost 


folosită la începutul dialogului (201 a 2), cînd Socrate era invitat 
în aceşti termeni să ia parte la discuţia tinerilor din palestră. în 
genere, Socrate nu discuta într-un cadru restrîns, bucurîndu-se 
să aibă un auditoriu cît mai larg. Deşi interpela de obicei cîte un 
singur interlocutor, nu se temea de schimbarea acestuia aşa 
cum se vede şi din pasajul de faţă, cînd schimbă pe Lysis cu 
Menexenos, pentru ca mai tîrziu să-l reia pe cel dintii iar la sfîrşit 
se gîndeşte să se adreseze şi altora „mai maturi" pentru a 
încheia cu bine discuţia (223 a). 

40 începutul discuţiei cu un nou interlocutor comportă un 
anumit protocol, care este în întregime redat în acest pasaj. 
Momentul întrebării ce demarează discuţia este anunţat de trei 
ori pînă să fie în sfîrşit actualizat. 

41 Pentru a evidenția prețul prieteniei se uzează de un 
climax retoric al valorilor comune cu al cărui termen culminant 
prietenia nu se poate totuşi compara. 

42 Afirmația contrazice flagrant, în aparenţă, atitudinea 
de la început (204 e, 205 a) a lui Socrate faţă de Hippothales, 
cînd se erijase în cunoscător şi inspirat. Se poate presupune 
implicarea acelei disimulări ironice specifice, dar se poate da şi 
altă explicaţie. Menexenos şi Lysis înseamnă un alt referenţial 
decît Hippothales şi sînt ca atare abordaţi cu toată prudenţa de 
către Socrate ce procedează ca şi în alte părţi, disimulîndu-şi 
ştiinţa în neştiinţă şi improvizație spontană. 

43 Din acest pasaj se poate desluşi relaţia binară pe care 
o comportă termenul de prieten — ọíàoç, îndată ce devine 
predicatul unei stări active; ca participiu activ o ptiwv, sau ca 
participiu pasiv ó ptovuevoc corespunde denotaţiei celor două 
sensuri ale relaţiei de prietenie, activă sau pasivă. Potrivit 
distincţiei pe care o făceam la nota 31, asupra contextualităţii 
semantice a termenului, vom reda 6 ðv prin „cel ce poartă 
prietenie cuiva, cel ce iubeşte pe cineva", iar 6 gptĂovuevoc, prin 
„cel căruia i se poartă prietenie, cel ce este iubit de cineva". 
Această ambiguitate se rezolvă univoc îndată ce termenul qiiceiv 
este pus in relaţie antinomică cu utoeiv care înseamnă exclusiv 
„a detesta", aşa cum se va întîmpla de pildă la 212 b. 

44 Limba greacă denumeşte pe iubitor — cpaoTric şi pe 
cel iubit — tá natðká. 

45 Omologarea prieteniei dintre oameni, pe de o parte cu 
opţiunea către obiecte sau valori morale şi sociale, pe de altă 


parte cu atracţia dintre obiecte şi fenomene naturale (cf. 215 e), 
este un sofism semantic. Graţie acestei extinderi a sensului, 
Socrate va induce o contradicţie între termenii relaţiei de 
prietenie la 213 b. Ceea ce nu împiedică, în tot cursul dialogului, 
pînă la 220 e, ca discuţia să se poarte pe plan antropologic, fizic 
sau cosmologic, folosindu-se aceeaşi accepţie ontologică a 
termenului de qiâia. 

46 în această enumerare progresivă lexicul grec permite 
compunerea firească a lui giAoc cu fiecare din termeni. Astfel, 
PIÂLNNOL, pLĂGKvvEc, qpiAoiwvot, plAoyvuvoaorat, ptidoogor sînt 
bine atestaţi: numai prA6pTvyec [iubitori de prepeliţe) este forjat 
de Platon prin analogie cu celelalte. 

47 Citatul pare a fi din Solon. Aceasta este prima 
invocare a mărturiei poeţilor menită să dea un nou curs 
argumentării, folosind un procedeu favorit al sofiştilor. 

48 Socrate conclude negativ asupra aporiei ce rezultă din 
cele trei încercări de a defini prietenia în funcţie de stare (activă, 
pasivă sau ambivalenţă), pregătind astfel spiritele pentru o nouă 
modalitate de abordare. 

49 împreună cu un nou interlocutor Socrate va încerca o 
nouă modalitate de abordare care să corespundă 
temperamentului şi interesului acestuia. Nu va mai fi o 
dezbatere eristică, de vreme ce Lysis nu este un EpLOTIKOG, ca 
prietenul său Menexenos, ci un ptă6ooqoş, îndrăgind speculaţia 
asupra înţelepciunii. Ca atare, va fi interlocutorul potrivit pentru 
a încerca o determinare a esenței prieteniei, premergiînd, după 
cum vom vedea, doctrinei ideilor din dialogurile de maturitate, 
Banchetul în primul rînd. Lysis, ca şi Socrate, face parte dintre 
cei ce „iubesc filosofia, chiar dacă aceasta nu le răspunde 
dragostei lor" (212 e). 

50 Autoritatea poeţilor este acum invocată în toate 
consecinţele, într-o formulare menită să devină un topos cultural 
de mare importanţă, ilustrat, după mai bine de un mileniu, de 
reprezentarea lui Vergiliu în Infernul dantesc. Poetul cel mai 
mare este şi depozitarul prin excelenţă al înţelepciunii în a cărui 
carte se află răspuns la toate îndoielile care frămîntă cugetul 
omenesc. 

51 Vers din Odiseea, XVII, 218. Trebuie remarcat că 
Platon îşi va revizui radical părerea despre poeţi, condamniînd în 
Republica (598 d — 601 b) pe Homer şi pe Hesiod din punctul de 


vedere al pedagogiei şi al eticii. 

52 Socrate pare să se refere la Empedocle sau la 
Parmenide. A se vedea un comentariu asupra acestei chestiuni 
în ediţia iui Lysis îngrijită de C. Noica, pp. 74—76. în ceea ce 
priveşte corespondentul grec pentru „asemănător' sînt de 
observat următoarele: "Ouoioc, ce se traduce îndeobşte prin 
„asemănător", semblable, gleicher, în elenă comportă de fapt o 
fluctuaţie destul de derutantă între „similitudine" şi „identitate" 
ori „natură comună", tinzînd să se confunde cu 6u6c, „identic". 
Această fluctuantă a stat dealtminteri la baza faimoasei dispute 
dogmatice din evul mediu timpuriu între Guoto-ovoila şi 6uo- 
ovoia membrilor  trinităţii creştine. In limba română 
„asemănător" dovedeşte mai multă elasticitate semantică decit 
„deopotrivă" sau „similar”. 

53 Ideea nesociabilităţii şi dezbinării celor vicioşi este reluată 
de Platou în R., 351 e-352 b. 

53 Teza este pusă la probă de către argumentul utilității, 
ea mai sus la 210 c, însă cu consecinţe mult mai importante. 

54 Pasajul prezintă dificultăţi de traducere mai cu seamă 
datorită anacolutului care marchează ultima propoziţie a frazei. 
Sensul este însă destul de clar: nimeni nu poate datora 
împlinirea sa, fie în sens activ — dobiîndirea unui bine sau a unui 
rău —, fie în sens pasiv — încercarea unei stări sufleteşti, 
sentimentale — celui ce este asemănător cu el, deci avind 
aceleaşi disponibilităţi şi apetenţe. 

56 Termenul &yanwv are în greacă un sens primar — „a 
îndrăgi pe cineva", sinonim cu qtietv, şi un al doilea sens, care 
corespunde conotaţiei utilitariste inerente noţiunii de prietenie, 
a fi satisfăcut, a fi mulţumit de cineva. 

57 Doar zeii sînt cei care au acest atribut al autosuficienţei. 
O argumentare asemănătoare foloseşte Epicur pentru a susţine 
ideea indiferenţei zeilor faţă de existenţa muritorilor. 

58 Citatul provine din Hesiod, Munci şi zile, v. 25. încă o dată, 
de data aceasta în modul cel mai clar, Platon foloseşte artificiul 
citării unei maxime acreditate de un text poetic pentru a atenua 
trecerea bruscă la o poziţie antitetică: predicatul prieteniei este 
neasemănarea. 

59 După cum se vede, referinţa priveşte tezele dialectice 
heraclitiene, la care Platon face acum apel pentru a contracara 
parmenidismul tezei anterioare. 


60 Menexenos îşi reia rolul de interlocutor pe care-l va juca 
pînă ia sfîrşitul dialogului, fiind cel mai potrivit pentru 
subtilităţile care urmează. 

61 In original: n&ooogot. .. &vriioikoi — „preaînvăţaţi" este 
ironic folosit. Se referă la sofiştii retoricieni ce au inaugurat 
antilogiile,  discursuri-tip, în care se formulează teze 
contradictorii asupra aceluiaşi obiect. De obicei o teză 
paradoxală este în competiţie cu poziţia bunului- simţ, care se 
lasă biruit de argumentele specioase ale celei dintii. Protagoras 
este iniţiatorul antilogiilor. 

62  Contrarietatea  (evavriwo!c), graţie  fol:)sirii tezei 
heraclitiene considerată condiţie a relaţiei de prietenie, este o 
poziţie dialectică deplin cîştigată. Rămine numai să se 
stabilească măsura contrarietăţii ce este pertinentă cu prietenia. 

63 Este un nou recurs la o autoritate exterioară, de data 
aceasta un proverb. Nu trebuie să ne inducă în eroare aparenţa 
de sinceritate a lui Sacrale. Este un artificiu psihologic obişnuit 
ce mediază o tranziţie neaşteptată, dar logică, graţie căreia 
interlocutorul capătă impresia că cercetează împreună cu 
Socrate, aflindu-se deopotrivă în stare de perplexitate. Aceasta 
s-ar datora constatării că prietenia este o relaţie între entităţi de 
natură diferită, între nivele de existenţă diferite. Ceea ce face ca 
deocamdată izotopia asemănării să fie abandonată. 

64 Identificarea atit de lesnicioasă a binelui cu frumosul 
ţine de o habitudine etică şi psihologică specifică culturii elene, 
ei fiind termeni comutabili ce funcţionează ca supreme categorii 
antropologice. Pentru moment,  insezisabilitatea, eventual 
alteritatea frumosului este intuită ca un aspect empiric şi în 
acelaşi timp anecdotic. 

65 invocarea repetată a caracterului profetic 
(HOVTEVOUAL, NPOUAVTEVOUAL), presentimental deci al tezei este 
încă o precauţie luată în mod artificios pentru a atenua, a 
învălui, neaşteptata enunţare a trihotomiei ontice: binele, răul, 
nici-binele-nici-răul. în ceea ce priveşte termenul To 6'ovT 
áyaðóv ovre kak6v, nu-l putem reda prin neutru, într-un context 
în care prietenia apare ca rezultantă a unei relaţii procesuale, 
evolutive dinspre un termen aflat în continuă metamorfoză către 
un termen stabil, definitoriu pentru perfecţiune. Ca atare, cea 
mai bună aproximare a celui dintii termen este traducerea lui 
literală. 


A se vedea aceeaşi procesualitate în doctrina Diotimei 
despre Eros, din Banchetul, 204 a—b. 

66 Platon face aici una dintre acele distincţii filosofice ce 
vor fi reformulate cu stringenţă de către Aristotel (Analiticele, II, 
2), între ovoia — cauză finală şi napovoia — accident. Pentru 
denotarea accidentului, Platon foloseşte atît forma substantivală 
cît şi pe cea verbală (mnâpeori), în timp ce pentru esenţă 
foloseşte exclusiv forma verbală cori. în alte dialoguri foloseşte 
însă şi forma substantivală, oooia, de pildă, în Phd., 65 d, Tht., 
185 c. 

67 în afara distincţiei pertinente investigaţiei, între voqia 
şi qpiiooogia, corespunzind respectiv categoriei binelui şi nici- 
binelui-nici-răului, remarcăm în acest pasaj şi teza preferată 
platoniciană a identificării răului (kakia) cu necunoaşterea 
(&yvo.a) şi a binelui cu cunoaşterea. O formulare aproape 
identică a acestor distincţii întîlnim în Banchetul. 204 a-b. 

68 Conchizind provizoriu asupra unei definiri 
mulţumitoare a prieteniei, Socratele platonician convorbeşte cu 
ambii interlocutori. Adeziunea lor este simbolică pentru 
concilierea şi sinteza celor două poziţii succesiv criticate, cea 
eleatică şi cea heraclitiană. 

69 Este una din acele întorsături spectaculare în care se 
vădeşte spiritul dialectic platonician, totdeauna pregătit să 
reconsidere poziţii ce păreau consolidate şi definitive. Ca şi la 
216 d, ca şi în alte momente de criză ale dialogului, Socratc 
mărturiseşte un presentiment, de a cărui iraţionalitate pare 
surprins. AtonwTtáTN TIG vnoyia, am tradus prin „bănuiala cit se 
poate de absurdă". Aşa cum se exprimă P. Friedlander, dialectica 
vie nu suportă poziţiile fixe, rigide. 

70 Socrate se întreabă, aşadar, asupra mobilurilor 
prieteniei, asupra cauzalităţii (oia tı) şi asupra finalităţii ei 
(eveká Tov); ceea ce Aristotel va formula mai tirziu drept cauză 
finală şi cauză eficientă a unui proces sau a unei stări. 

71 Este încă o simulare a unui demers spontan, cu 
iluminările şi ezitările de rigoare. De fapt Socrate a enunțat 
deocamdată în termeni conceptuali ce înţelege prin cauza finală 
(prieten-scop), la care se ajunge trecînd printr-un şir de 
condiţionări intermediare (prieten-mediator). A se vedea 
comentariul lui C. Noica, op.cit., p. 106 ş.u. şi P. Friedlander, 
ibidem. 


72 Adică orice fiinţă sau obiect neutru are drept cauză 
finală binele şi drept cauză eficientă răul. Aceştia sînt termenii 
incipienţi, de natură empirică ai demersului inductiv. 

73 Deci, în mod necesar, termenul final al demersului, care 
este şi origine (apxń) a prieteniei şi este denumit ca atare 
„prietenul cei dintii" (tó npwTrov qiAov), „prietenul cel adevărat" 
(ó Ginouwc piAoc) este identificabil ca valoare absolută, ca idee. 
Tot astfel, frumosul şi binele sînt termenii absoluţi ai unor 
demersuri similare din Banchetul, din Republica, ce purced de la 
lumea empirică tinzînd către realitatea transcendentă. în raport 
cu această realitate transcendentă, cu „prietenul originar" 
(apxń), termenii empirici intermediari, ca sănătatea, 
bunăstarea, trebuie considerați, în consecință, drept prieteni- 
simulacre. 

74 Textual: „în vederea unui lucru duşman", ar fi un non- 
sens, din moment ce răul a fost tot timpul considerat drept 
cauză eficientă în vederea căutării binelui. De fapt, însă, în 
abstracţia lumii empirice, la capătul demersului, distincţia între 
cauză eficientă şi cauză finală nu mai este pertinentă. în schimb 
este configurată o relaţie surprinzătoare între cele două principii 
ontice, binele şi răul, în care răul apare drept condiţie sine qua 
non a binelui. 

75 Deoarece discuția anterioară asupra mobilurilor 
exterioare rămîne în suspensie, se ia în seamă mobilul lăuntric şi 
trupesc care este dorinţa — em9vuia, care implică toate cele trei 
ipostaze: binele, răul, nici-binele-nici-răul. 

76 Pentru definirea prieteniei se uzitează două noi 
corelate: pW şi enOvuia — iubirea şi dorinţa, ce configurează 
sfera afectelor umane, ale căror ponderabile sînt cercetate în 
detaliu în cursul Republicii. Introdu cînd aceşti noi parametri, 
Platon restringe de fapt accepţia prieteniei, pentru prima dată, 
de la planul general ontologic la un plan strict antropologic, cu 
consecinţele pe care le vom vedea. 

77 Desigur că într-o atare relaţie între prietenie şi 
dorinţă, restrîingerea planului de referinţă face inutil cadrul 
dialectic desfăşurat mai înainte. De aici şi ideea comparării 
argumentării anterioare cu un poem filosofic de genul celor 
despre natura lucrurilor (Peri physeos). 

78 în original otkeioc, derivind din oiia — casă, familie, 
cere să fie tradus prin familiar (în versiunea citată a lui C. Noica) 


sau prin apropiat, care redă mai bine în limba română ideea 
afinităţii structurale, marcînd raportarea socială şi individuală 
umană a conceptului. Dacă dorinţa pentru ceea ce este apropiat 
este extinsă pe un plan fizic, cosmologic logic şi metafizic, 
atunci se evită aporia anterioară, din moment ce răul — cauză 
eficientă universală — este eliminat. 

79 Desigur că distincţia între otkeioc şi Guotoc, între 
asemănător şi apropiat este în semantica unei limbi moderne 
mai greu de făcut decit în greacă. Lucrurile devin mai clare dacă 
ţinem seama de remarca de la nota 52, cu privire la semantica 
lui Guooc. în mod analog şi otkeioq comportă o fluctuanţă a 
sensului care-l poate duce pînă la identificarea cu Guotoc. Astfel 
se explică pentru ce Socrate simte nevoia să postuleze distincţia 
între 6uotogc şi otkeioc. 

80 Prima identificare ar trimite la teza binelui, considerat 
cauză finală, iar cea de-a doua la teza eleata afirmată în cadrul 
discuţiei cu Lysis. 

81 Demersul dialectic în spirală a dus pe interlocutori, 
prin sinteza contrariilor, la un nivel izotopic începutului discuţiei; 
de fapt nu reiese teza identităţii cu sine a binelui, ci a 
apropiatului, ceea ce face să se evite impasul provocat mai 
înainte de considerarea răului drept cauză eficientă. 

Aporia este aşadar numai aparentă, are o valoare retorică, 
aşa cum demonstrează şi fraza care urmează, în care se face 
analogia între discuţia dialectică şi dezbaterea de tribunal. în 
felul acesta subiectul este pe deplin epuizat. 

82 Este una din acele încheieri de dialog în care Platon 
vădeşte gust pentru manevrarea contrastelor scenice. A se 
reţine comparaţia pedagogilor cu nişte demoni ai răului, care 
tulbură atmosfera apollinică a dezbaterii filosofice. 


